Да добрага хутка прызвычайваешся, прымаеш яго як дадзенасць і пачынаеш цаніць толькі тады, калі яно знікае. Ужо шэсць гадоў сталічная плошча Якуба Коласа скарыстоўваецца як пляцоўка, дзе дэманструюцца рэпрадукцыі мастацкіх твораў. “Гасцявалі” там Казімір Малевіч і Марк Шагал, Мікалай Селяшчук і Вялянцін Губараў. Была тут і групавая выстава — рэпрадукцыі твораў 16-ці сучасных беларускіх мастакоў.